Vestfold Fotballkrets

NFF Vestfold (stiftet 12. mai 1907) er en av kretsene i Norges Fotballforbund. Den består av alle kommuner i Vestfold, unntatt det som tidligere var Sande kommune i Vestfold (nordre del av Holmestrand kommune) som hører til Buskerud Fotballkrets.

Historikk
6. august 1905 ble Vestfold Fotballkrets konstituert, som den andre kretsordning i landet. En av årsakene til at kretssystemet oppsto, var et vedtak på Norges Fotballforbunds ting i april 1905 som sa at bare én klubb fra hvert distrikt (krets) kunne delta i Norgesmesterskapet. Denne regelen gjaldt fram til 1917 da det ble innført åpne mesterskap. Fra starten av bestod Vestfold Fotballkrets av fotballag fra Drammen til Skien. 12. mai 1907 ble imidlertid Vestfold Fotballkrets skilt ut som egen krets og bestod av lag fra Tønsberg og nordover, mens Sandefjord og sørover ble samlet i Grenland Fotballkrets. I 1920 ble kretsordningen endret til å følge fylkesgrensene. I dag er kretsinndelingen av praktiske årsaker inndelt slik at Sande og Svelvik hører under Buskerud Fotballkrets, og Hvittingfoss er med i Vestfold krets. Det er 19 fotballkretser i Norge med Norges Fotballforbund (NFF) som øverste instans.

Under andre verdenskrig var det ingen aktivitet i Vestfold Fotballkrets da styret stoppet sin virksomhet. I 1941 ble fotballkretsen tvunget til å overlevere arkivet og sine verdier til okkupasjonsmakten ved Departement for arbeidstjeneste og idrett. Samtidig ble daværende styreleder sendt til Tyskland i arbeidsleir. Ved frigjøringen i mai 1945 startet fotballkretsen virksomheten umiddelbart.

Organisasjonen
Administrativt er NFF Vestfold underlagt et styre valgt av årsmøtet, kalt kretsting. Drift er tillagt daglig leder. Opprinnelig var det styreleder som drev fotballkretsen. I 1938 ble det ansatt en daglig leder på deltid. Ordningen ble revidert i 1977 da det ble opprettet en hel stilling til administrativ ledelse. Administrasjonen holder i dag til i Sandefjord etter først å ha vært lokalisert i Tønsberg. 

Økonomisk er NFF Vestfold finansiert via medlemskontingent fra klubbene og som avgifter i form av serie- og påmeldingsgebyrer. I tillegg mottar fotballkretsen overføringer fra Norges Fotballforbund og har egeninntekt fra kurs, talentutvikling, arrangementer, salg og  sponsorinntekter.

NFF Vestfold er et administrerende og koordinerende ledd for all fotballaktivitet i Vestfold. I dag drives det også utstrakt kurs- og utviklingsarbeid i fotballkretsens regi, rettet mot klubbene. Fra 1980-tallet ble også jente- og kvinnefotball en del av fotballkretsens ansvarsområde, og i dag er det tilbud til alle aldre uavhengig av kjønn.

Kretsens ledere

 Ludvig Forvald,  (1905–1906)
 Emil Levordsen, Tønsberg Turn (1907)
 A. N. Bårdsen,  (1908)
 Fritz Ludvigsen, Njord Drammen (1910)
 A. N. Bårdsen,  (1911)
 Julius Owren,  (1912)
 Einar E. Røgeberg,  (1913)
 Johan Stedjeberg,  (1914)
 Einar E. Røgeberg,  (1915–1917)
 Julius Owren,  (1918)
 Carl Edv. Hansen (1919)
 Nils Thoresen,  (1920–1922)
 Arne Gade, Sandefjord BK (1923)
 F. A. Fagerheim, Agnes FK (1924)
 Hans Aasen,  (1925–1926)
 F. Olsen-Nauen, Barkåker IF (1927)

 H. Feen, Sandefjord BK (1928–1929)
 Hans Aasen,  (1930–1937)
 Johan Stedjeberg,  (1938–1940)
 Leif Bryde Johansen, Falk (1946–1960)
 Nils Nilsen, Tønsbergkam (1961–1967)
 Svein K. Hansen, Sporty IL (1968–1969)
 Frank Ågård,  (1970–1976)
 Kjell H. Johansen, Tele IF (1977–1981)
 Ole Branstad,  (1982–1987)
 Per Olav Helgeland, Svarstad IL (1988–1993)
 Øyvind Ludvigsen, Tjølling IF (1994–1995)
 Ruth Thyberg, IL Flint (1996–2000)
 Kaare Sørensen, Nesjar IF (2001–2005)
 Åge Nikodemussen, Tønsberg FK (2006–2008)
 Thorfinn Haugen,  (2009–2019)
 Torleiv Sandvik,  (2019-)

Seriesystemet for menn 2026

Nasjonale serier

Eliteserien             (2026)OBOS-ligaen   (2026)2. divisjon (2026)3. divisjon (2026)      

 Kretsserier 
NEDRYKK:
Dette avhenger av nedrykk fra 2. divisjon og 3. divisjon for Vestfoldlagene og kan ikke avgjøres før sesongen er slutt.
Antall nedrykkslag bestemmes ut fra følgende:
Det skal være 12 lag i 4. divisjon sesongen 2017. I øvrige divisjoner skal det være 10 lag.

4. divisjon

Se også 4. divisjon fotball for menn  for årets sesong.

Antall lag: 12
Avdelinger: 1
Lag per avdeling: 12
Opprykksplasser: 1
Nedrykksplasser: 1-7 (1 + antall lag fra Vestfold som rykker ned fra 3. divisjon, avdeling 1 og avdeling 3)

5. divisjon

Se også 5. divisjon fotball for menn  for årets sesong.

Antall lag: 10
Avdelinger: 1
Lag per avdeling: 10
Opprykksplasser: 2
Nedrykksplasser: 1-7 (1 + antall lag fra Vestfold som rykker ned fra 3. divisjon, avdeling 5)

6. divisjon

Se også 6. divisjon fotball for menn  for årets sesong.

Antall lag: 11
Avdelinger: 1
Lag per avdeling: 11
Opprykksplasser: 2
Nedrykksplasser: 1-7 (1 + antall lag fra Vestfold som rykker ned fra 3. divisjon, avdeling 5)
Kommentar: Ved start på sesongen 2015 skal denne avdelingen ha 10 lag.

7. divisjon

Se også 7. divisjon fotball for menn  for årets sesong.

Antall lag: 9
Avdelinger: 1
Lag per avdeling: 9
Opprykksplasser: 2
Nedrykksplasser: 1-7 (1 + antall lag fra Vestfold som rykker ned fra 3. divisjon, avdeling 5)

(Dersom det rykker ned lag fra Vestfold fra 3. divisjon menn, vil antall nedrykkstall fra 4. div. t.o.m 8. div. øke med det antall lag som rykker ned fra 3. divisjon.)

 Seriesystemet for kvinner 2017 

 Nasjonale serier 
 Nivå 1  Nivå 2  Nivå 3Toppserien (2017)1. divisjon (2017)2. divisjon (2017)  

2. divisjon:
OPPRYKK:
Vinner av 2. divisjon spiller kvalifisering om opprykk til 1. divisjon etter NFFs bestemmelser.
NEDRYKK:
Lag 9 og lag 10 rykker ned til 3. divisjon.

 Kretsserier 
 3. divisjon 
For tabeller se 3. divisjon fotball for kvinner (Vestfold),eller for årets utgave 3. divisjon fotball for kvinner 2017

Antall lag: 12
Avdelinger: 1
Lag per avdeling: 12
Opprykksplasser: 1
Playoffplasser: 1 – Spillet om opprykk avgjøres over 2 kamper mot et lag fra Agder-avdelingen 
Nedrykksplasser: 2
Kommentar: Ved start på sesongen 2015 skal denne avdelingen ha 10 lag.

4. divisjon
For tabeller se 4. divisjon fotball for kvinner (Vestfold),eller for årets utgave 4. divisjon fotball for kvinner 2017

Antall lag: 9
Avdelinger: 1
Lag per avdeling: 9
Opprykksplasser: 1
Nedrykksplasser: ingen

 Litteratur 
 Mello, Knut; Johansen, Thor-Egil; Johansen, Kjell Henning. Vestfold fotballen gjennom 75 år, 1982 
 Larsen, Petter 75 norske fotballår, Norges fotballforbund 1902 – 1977, 1977 Digitalisert på nasjonalbiblioteket på Bokhylla.no
 Mortensen, Sverre E; Børresen, Tor Z. Vestfold-idrett i 75 år, 1994 Digitalisert på nasjonalbiblioteket på Bokhylla.no

 Tom Erik Andersen (2007): Takk for kampen! 100 år med fotball i Vestfold.

 Eksterne lenker 
 https://web.archive.org/web/20190405222807/https://www.fotball.no/kretser/vestfold/aktivitet/seriene/seriens-inndeling-2019/

Kategori:Fotballkretser i Norge
Kategori:Fotball i Vestfold
Kategori:Etableringer i 1907
Fotball